ב"ה

מאמר דעה

לאחרונה אנחנו חווים בארץ ובעולם "גל" של פיגועי שנאה. וראוי לעצור ולנסות ולחשוב מדוע? מדוע שונאים אותנו?

ובעצם מה עשינו פתאום שכל כך מכעיס כל כך הרבה אנשים. והאם אמנם זה פתאום? האם ניתן להצביע על דבר ספציפי שגרם לזעמם של אויבינו להתעורר? האם בכול הדורות תמיד הייתה סיבה הגיונית ורציונלית לכעסם של עמים אחרים כאשר טבחו בנו?

לכאורה ניתן לומר שכן..בגרמניה לדוגמה הכלכלה הרעוע הייתה אשמת היהודים. "היהודים הרסו את הכלכלה".

הנוצרים במסעות הצלב ובכל הדורות כעסו שהרגנו את אלוקיהם...

סטלין רצח מפני שהאמין שהיהודים היו בעלי ההון.

המוסלמים קוראים אותנו "כובשים" ומצדיקים רצח נשים וילדים...

אבל מבחינה לוגית וריאלית לא מסתבר לומר שבמשך כל כך הרבה דורות מאז היוולדות ישראל לעם- שרודפים אותנו וכל פעם מסיבה שונה, אלא לדעתי זו רק סימפטום של מחלה עמוקה יותר...

אומרת הגמרא במסכת שבת דף פט עמוד א:

"מאי הר סיני"?{מדוע נקרא שמו הר סיני}

"הר שירדה שנאה לעכו"ם (גוים)עליו"

סיני-שנאה

בצורה אירונית- כתוצאה ממתן תורה שניתנה ליהודים התעוררה שנאה אצל נוכרים.

נוצר בנפשם ובליבם סוג של מחסור וריקנות שקשה למלא אותה. עצם מציאות היהודי בעולם מעורר בהם את ההרגשה הריקנית .

אותה הרגשה של ריקנות- מובילה לרצון למלא אותה לזה ישנם 2 דרכים:

1. מילוי חיובי -חיפוש תוכן אמיתי ועמוק
2. מילוי שלילי –תגובה אינסטינקטיבית של "בוא נפתר מהבעיה" נזרוק אותה החוצה....

היטלר ימ"ש אמר פעם ששליחותו בחיים היא "להרוס את האלוקים הרודני הזה" ואת "עשרת דברותיו המכחישים את החיים".

דהיינו מטרת האנטישמיות איננה רק למגר את היהודים אלא גם כל סוג של מוסריות אמתית.

להכחיש?

השאלה כעת היא...מה עושים?

המסקנה המידית היא שיש להכחיש את יהדותו של האדם ואת המרכיב הייחודי שלנו בעולם.

אבל שיטה זו נכשלה כישלון חרוץ ונאמן. תמיד אבל תמיד כשיהודי ניסה להתחפש ולהסתיר את עצמו זה רק עורר את זעמם של השונאים האמתיים עוד יותר, שהרי סיבת וליבת השנאה לא נעלמה, היא עמוקה יותר מנימוסי מדינה לבוש לשון וכדומה.

אז מה כן פתרון?

למעשה מאתנו לא נדרש לשנות אחרים, רק הם יכולים לשנות את עצמם.

אבל עלינו לעודד וחזק את ידם של כל יושבי תבל בבואם לשאול "האם גם לנו ניתנה במעמד הר סיני ציווים"? האם גם לנו יש משמעות לחיינו?

כן!

גם לכם ניתנה הוראות בחיים מאת בורא העולם האין סופי,

7 מצוות בני נח הינו ציווים אוניברסליים (יצאו בזול ביחס ל-613:)

עבור כולם.

רק כאשר נהיה לעצמנו נאמנים ונאמנים לקול הפנימי שלנו לייעודנו כעם וכפרט נוכל להאיר לגויים באמת.

-הדברים נכתבו בהשראת התקופה האחרונה, ונמסרו בשיעור השבועי בבית הכנסת בשכונת חבצלת .

השיעור ביום רביעי ומבוסס משיעורי .JLI